### Resume

Vejle Kommune har udbudt og solgt [adresse] 83-85. Udbuddet er en del af realiseringen af 'Udviklingsplan Finlandsparken - En bydel i social balance', som har til formål at tilføje flere ejerboliger og derved reducere de almene boliger i området fra 100% til 68%. Der gives mulighed for at opføre minimum 90 boliger, som både etageboliger og rækkehuse i 1-4 etager. Dertil indrettes tre områder til nye grønne arealer kaldet 'Toppen af [adresse]'. Lokalplanen dækker også daginstitutionen på [adresse], som ligger mellem de tre nye grønne arealer. Lokalplanen har været i høring fra den 13. februar til den 13. marts 2023. Der er kommet fire indsigelser til planen. Indsigelserne har givet anledning til at anbefale ændringer i mindre omfang.

### Sagsfremstilling

![](data:image/png;base64...)

Figur 1. Kort over lokalplanområdet

Planens historik

Teknisk Udvalg besluttede på mødet 17. januar 2023, pkt. nr. 14, at igangsætte udarbejdelse af lokalplan nr. 1262 og tillæg nr. 17.

Byrådet besluttede på møde 8. februar 2023, pkt. nr. 19, at sende lokalplanen og tillægget i offentlig høring.

Lokalplanen og tillægget har været i offentlig høring fra 13. februar 2023 til 13. marts 2023.

Indsigelser/bemærkninger og ændringer af lokalplanen

I høringsperioden er der indkommet fire indsigelser/bemærkninger. Bemærkningerne omhandler ønsker til ældrevenlige boliger, beplantning mellem parkeringsarealer og lokalplanafgrænsningen. Dertil har Grundet Lokalråd nogle generelle bemærkninger til lokalplanforslaget og efterlyser visioner for [adresse] og savner inddragelse i fx udbudsbetingelser, bebyggelsesplan mv.

Lokalplanens redegørelse indleder med at beskrive, at de almene boliger i området ved [adresse] skal reduceres fra 100% og ned til 68%. Det tilføjes til redegørelsen, at denne reduktion skal opnås ved at bygge privatejede boliger.

Lokalplanens bestemmelser om beplantning og kortbilag 3 præciseres, således det bliver tydeligere, at der skal etableres tæt beplantning mellem parkeringspladsen og lokalplanafgrænsningen, med henblik på at skjule parkerede biler set fra [adresse] og Grundet Bygade.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

[adresse]Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Boligerne får en placering, hvor eksisterende infrastruktur udnyttes, der skal alene etableres nye interne veje og stier. Placeringen giver god tilgængelighed for gående og cyklister, og ligger med nem adgang for biler. Lokalplanområdet ligger centralt på [adresse] i Vejle med nem adgang til indkøb og busstoppested.

Dette medvirker til at reducere lokalplanens forventede klimaaftryk.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for byrådet, at lokalplan nr. 1362 og tillæg nr. 17 til [adresse] 2021-2033 vedtages endeligt med de af forvaltningen indstillede ændringer, og |
| at | indsigerne orienteres om byrådets behandling af indsigelserne og om Teknik & Miljøs bemærkninger til indsigelserne. |

### Beslutning

Anbefalet.